Ερρίκος του Κάμπερλαντ και του Στράθερν

Ο Ερρίκος, Δούκας του Κάμπερλαντ και του Στράθερν (Henry, Duke of Cumberland and Strathearn, 7 Νοεμβρίου 1745 - 18 Σεπτεμβρίου 1790), ήταν το έκτο παιδί και τέταρτος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γόθας-Αλτεμβούργου, καθώς και αδελφός του Γεωργίου Γ΄ του Ηνωμένου Βασιλείου.http://www.regencyhistory.net/2014/05/the-georgian-dukes-of-cumberland.html

Ο Ερρίκος Φρειδερίκος γεννήθηκε στις 7 Νοεμβρίου 1745 στο Μέγαρο Λέστερ του Ουέστμινστερ και βαπτίσθηκε είκοσι τρεις ημέρες αργότερα. Στις 22 Οκτωβρίου 1766, λίγο πριν από τα εικοστά πρώτα γενέθλιά του, ονομάστηκε Δούκας του Κάμπερλαντ και του Στράθερν, καθώς και Κόμης του Δουβλίνου.A Genealogical History of the English Sovereigns, from William I. to George III. inclusive ... With ... biographical notices of the families connected with the Royal Houses, etc. William TOPLIS, 1814. 

Στις 4 Μαρτίου 1767 φέρεται να παντρεύτηκε την Όλιβ Ουίλμοτ, σε μια μυστική τελετή. Υπάρχουν αναφορές ότι από τη σχέση τους απέκτησαν μία κόρη, την Ολίβια (1772-1834), αν και η πατρότητα δεν αποδείχτηκε ποτέ. Η Ολίβια υιοθέτησε τον τίτλο της Πριγκίπισσας του Κάμπερλαντ. Το 1769 ο Ερρίκος μηνύθηκε από τον Λόρδο Ρίτσαρντ Γκρόουβνορ για μοιχεία, καθώς τον είδε να βρίσκεται με τη γυναίκα του, Ενριέττα. Ο Γκρόουβνορ απεκόμισε αποζημίωση ύψους £10.000, η οποία μαζί με τα υπόλοιπα κόστη ανήλθε στα £13.000.http://www.measuringworth.org/ukearncpi/

Το 1768, σε ηλικία 22 ετών, ο Ερρίκος εντάχθηκε στο Βασιλικό Ναυτικό ως δόκιμος αξιωματικός και απεστάλη στην Κορσική με το HMS Venus. Ωστόσο, επέστρεψε στη Βρετανία όταν το πλοίο ανακλήθηκε μετά από τη γαλλική εισβολή στη Δημοκρατία της Κορσικής. Προήχθη σε Υποναύαρχο το επόμενο έτος και Αντιναύαρχος το 1770.http://geneagraphie.com/getperson.php?personID=I5253&tree=1http://irvinemclean.com/peerage/strathearn.htm

Ο γάμος του με τη χήρα Ανν Χόρτον (1743-1808), στις 2 Οκτωβρίου 1771, προκάλεσε ρήγμα με τον Βασιλιά και ήταν ο καταλύτης για τον νόμο του 1772, που απαγορεύει στους απογόνους του Γεωργίου Β΄ να παντρεύονται χωρίς την άδεια του μονάρχη. Από τον γάμο τους δεν υπήρξαν παιδιά.

Το 1775 ο Δούκας ίδρυσε τον Στόλο του Κάμπερλαντ, που αργότερα μετονομάστηκε σε Βασιλικό Ναυτικό Όμιλο του Τάμεση.http://www.grosvenorprints.com/stock_detail.php?ref=11717 Το 1778 προήχθη σε ναύαρχο, αν και δεν του επετράπη να ασκεί διοίκηση.http://mikerendell.com/26th-september-1790-how-richard-halll-noted-the-death-of-the-duke-of-cumberland/ Απεβίωσε στο Λονδίνο στις 18 Σεπτεμβρίου 1790, σε ηλικία 44 ετών. Η σύζυγός του απεβίωσε το 1808.

Παραπομπές

Κατηγορία:Οίκος του Αννόβερου